Osijek.in

Najava akcije darivanja krvi na transfuziji
2026-03-19 12:00 - 19:00 (Europe/Vienna) | Klinički zavod za transfuzijsku medicinu, J. Hutllera 4, Osijek, Hrvatska, 31000, Croatia (Local Name: Hrvatska)
Sveučilišno planinarsko društvo ALTIUS Osijek, Hrvatska gorska služba spašavanja stanica Osijek, Hrvatski Crveni križ Gradsko društvo Crvenog križa Osijek i Klinički zavod za transfuzijsku medicinu KBC-a Osijek pozivaju sve sugrađane na 9. akciju dobrovoljnog davanja krvi koja će se održati na Kliničkom zavodu za transfuzijsku medicinu KBC-a Osijek (J. Hutllera 4) u četvrtak, 19. ožujka 2026. godine u vremenu od 12.00 do 19.00 sati.
Daruj krv. Spasi život.
Izvor/foto: Gradsko društvo Crvenog križa Osijek

Predstava - Sokol ga nije volio
2026-03-18 18:00 - 20:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Tekst koji radnjom započinje u Ladimirevcima, u trećoj godini pošasti zvane Drugi svjetski rat odavno je postao kulturološko opće mjesto. Kako kroz kazališnu izvedbu koja je u život puštena u Gavelli, 12. ožujka 1982., s autorom teksta u glavnoj ulozi, tako i kroz filmski prvijenac Branka Schmidta, 1988. Šovagovićeva dramska kronika (kako je žanrovski kategorizira autor – kulturološki i svjetonazorski sukus Slavonije u osječkom je teatru premijerno zaigrala 19. svibnja 1983. u režiji Joška Juvančića, a posljednji je put izvedena u siječnju 1987. (nakon obnove, 1985.). Sokol ga nije volio sad se vraća na najbolji zamisliv način: koprodukcijom HNK u Osijeku i gradskog dramskog kazališta Gavella, u združenosti rečenog krajobraza ravnice i „poprišta“ praizvedbe, u režiji Filipa Šovagovića.
Foto: HNK u Osijeku

Pričaonice u ograncima Knjižnice
2026-03-18 17:30 - 18:30 | Gradska i sveučilišna knjižnica Osijek – Ogranak Industrijska četvrt, Vinkovačka 66 d, Osijek, Hrvatska, 31000, Croatia (Local Name: Hrvatska)
Gradska i sveučilišna knjižnica Osijek tijekom mjeseca veljače i ožujka organizirat će pričaonice za korisnike Knjižnice starije od tri godine.
Pričaonice će se održati prema sljedećem rasporedu:

srijeda, 11. veljače i 11. ožujka 2026. godine od 17.30 do 18.30 sati
u Ogranku Jug 2
srijeda, 18. veljače i 18. ožujka 2026. godine od 17.30 do 18.30 sati
u Ogranku Donji grad
srijeda, 18. veljače i 18. ožujka 2026. godine od 17.30 do 18.30 sati
u Ogranku Industrijska četvrt

Prijaviti sudjelovanje i dodatne informacije mogu se dobiti u ogranku u koji ste zainteresirani doći na priču:
Ogranak Jug 2 GISKO (Opatijska 26f, br. tel. 031/563-454)
Ogranak Donji grad GISKO (Trg bana J. Jelačića 24a, br. tel.: 031/506-110)
Ogranak Industrijska četvrt GISKO (Vinkovačka 66d, tel.: 031/271-282)
Izvor/foto: Gradska i sveučilišna knjižnica Osijek

Pričaonice u ograncima Knjižnice
2026-03-18 17:30 - 18:30 | Gradska i sveučilišna knjižnica Osijek – Ogranak Donji grad, Trg bana Josipa Jelačića 24A, Osijek, Hrvatska, Croatia (Local Name: Hrvatska)

Kino Urania – Srijeda, 18. ožujka 2026.
2026-03-18 16:30 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
16:45 Kino klub: Honey (97 min)
17:00 Glavonja (83 min)
18:30 Kino klub: Bez izbora- No other choice (139 min)
18:30 Sentimentalna vrijednost- Sentimental Value/Affeksjonsverdi (133 min)
21:00 Kino klub: Privatni život- A private Life (103 min)
21:00 Nevjesta!- The Bride (126 min)

Predstava - Spoj na slijepo
2026-03-17 20:00 - 22:30 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Glumi: Miro Čabraja
Autor: Miro Čabraja & Dorotea Šušak
Nakon što je osvojio srca publike hit predstavom Baka ima dečka, glumac i televizijski voditelj Miro Čabraja vraća se na kazališne daske s novim autorskim projektom koji pomiče granice kazališta. Riječ je o prvom kazališno-interaktivnom showu u Hrvatskoj – “Spoj na slijepo”, u kojem Čabraja u nešto više od sat vremena utjelovljuje deset potpuno različitih likova.
Publiku očekuje više od predstave – pravi show prepun interakcije, humora, provokacije i nepredvidivih obrata. “Spoj na slijepo” otvara vrata novog kazališnog formata u kojem gledatelji postaju aktivni sudionici – oni odlučuju o tijeku radnje, biraju omiljene likove i svojim glasom utječu na finale predstave.
“Ljudi dolaze na naše predstave zbog humora i satire, ali ostaju zbog vrhunske glumačke vještine. ‘Spoj na slijepo’ pokazuje puni Mirov raspon transformacije, visprenosti i hrabrosti u komunikaciji s publikom”, kaže koautorica predstave, dramaturginja Dorotea Šušak.
U ovom “spoju ludila i jave” Čabraja se pred publikom pretvara u deset nesretnika, zaluđenika i odmetnika stvarnosti – od bankarke i bauštelca do influencera, pjevača i ljubitelja egzotičnih životinja – koji se svi bore za istu stvar: ljubav. Publika ih bodri, kritizira i vodi prema njihovoj “boljoj ili goroj polovici”, dok ih deseti lik, čija se sudbina otkriva tek na kraju, sve povezuje u jedinstvenu priču.
“Ako se mi kao autori ne pomičemo i ne izazivamo sami sebe, publika to osjeti. ‘Spoj na slijepo’ je nastao iz želje da ponudimo nešto luđe, zabavnije i izvedbeno vještije. Svaki pljesak i smijeh publike za mene su dokaz da idemo pravim putem”, ističe Miro Čabraja.
Kroz komične situacije i britku satiru, predstava se poigrava suvremenim ritualima zavođenja – od “swipanja” i “snapanja” do prvog pogleda uživo – i razotkriva ljubavne navike današnjice.
“Spoj na slijepo” ne staje na sceni – publika putem online aplikacije glasuje za likove, određuje smjer radnje i, ako se odvaži, može i sama postati dio showa.
Zanimljivosti o predstavi:
• Miro Čabraja u predstavi tumači 10 različitih likova, mijenjajući izgled, jezik i karakter u roku od nekoliko sekundi.
• Za potrebe predstave svladao je deset različitih naglasaka i stilova govora.
• “Spoj na slijepo” jedina je predstava u Hrvatskoj koja koristi interakciju publike u realnom vremenu kako bi oblikovala svoj tijek.
• Publika glasa putem online aplikacije, birajući tko ide kući sretan, a tko sam.
Budite dio najvećeg dating showa u Hrvatskoj!
“Spoj na slijepo” propituje granice kazališnog medija – od klasike do trapa, od klika do opsesije, od celibata do fetiša, pa sve ispočetka.
Ne propustite spoj koji će vas nasmijati, šokirati i uključiti u priču više nego ikad prije.
Jer – na ovom spoju, vi odlučujete tko će pronaći ljubav, a tko ostati sam.
Ulaznice putem linka.
Foto: La La Land Theatre

XXV. Izložba fotografija autora Osječko-baranjske županije
2026-03-17 18:00 - 20:00 | Etnološki centar baranjske baštine, Ulica kralja Tomislava 70, Beli Manastir, Hrvatska, 31300, Croatia (Local Name: Hrvatska)
Svečano otvorenje izložbe fotografija Fotokluba Osijek „XXV. Izložba fotografija autora Osječko-baranjske županije“ održat će se 17. ožujka 2026. (utorak) u 18:00 sati u Etnološkom centru baranjske baštine.
Izložbu priređuje Fotoklub Osijek u partnerstvu s Centrom za kulturu Grada Belog Manastira i Foto kino klubom „Baranja-film“ Beli Manastir.

Izvor/foto: Centar za kulturu Beli Manastir

Akcija darivanja krvi
2026-03-17 16:00 - 19:00 | Javna vatrogasna postrojba Grada Osijeka, Ulica Ivana Gorana Kovačića 2, Osijek, Hrvatska, 31000, Croatia (Local Name: Hrvatska)
Vatrogasna zajednica Osječko-baranjske županije, Javna vatrogasna postrojba Grada Osijeka i Hrvatski Crveni križ Gradsko društvo Crvenog križa Osijek u suradnji s Kliničkim zavodom za transfuzijsku medicinu KBC-a Osijek u utorak 17. ožujka 2026. godine od 16.00 do 19.00 sati organiziraju akciju dobrovoljnog davanja krvi u prostorijama Javne vatrogasne postrojbe Grada Osijeka, na adresi Ulica Ivana Gorana Kovačića 2, Osijek.
Ovim putem pozvani ste pridružiti se na ovoj plemenitoj akciji davanja krvi kako bismo zajednički osigurali nesmetano liječenje svih osoba u potrebi.
Izvor/foto: Gradsko društvo Crvenog križa Osijek

MEVZA Final Four 2026
2026-03-17 09:00 - 2026-03-18 22:00 | Dvorana Gradski vrt, Kneza Trpimira 23, Osijek, Hrvatska
Grad Osijek domaćin je MEVZA Final Four natjecanju, koje će okupiti 4 najbolje ekipe Srednjoeuropske odbojkaške organizacije. Prvi dan su na rasporedu polufinala, a drugi dan finale i utakmica za 3.mjesto. Jedan od polufinalista je i osječki klub, MOK Mursa.
Izvor i foto: Zajednica osječkog sporta

Kino Urania – Utorak, 17. ožujka 2026.
2026-03-17 09:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
9:00 Skakutavci- Hoppers (105 min) SINK
16:50 Kino klub: Arco (89 min) TITL
17:00 Svadba (97 min)
18:30 Kino klub: Stranac- L’etranger (122 min)
18:50 Nevjesta!- The Bride (126 min)
20:40 Kino klub: Posljednji viking- Den sidste viking (116 min) PREMIJERA
21:00 Sentimentalna vrijednost- Sentimental Value/Affeksjonsverdi (133 min)

ŽOK OSIJEK – Ribola Kaštela
2026-03-15 17:00 - 20:00 | Dvorana Gradski vrt, Kneza Trpimira 23, Osijek, Hrvatska
17. kolo Superlige odbojkašica
Nedjelja, 15. ožujka, mala dvorana Gradski vrt u 17 sati.

Izvor: Zajednica osječkog sporta

Kino Urania – Nedjelja, 15. ožujka 2026.
2026-03-15 11:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
11:00 Dječja matineja: Skakutavci- Hoppers (105 min) SINK
17:00 Orkanski visovi- Wuthering Heights (136 min)
17:10 Kino klub: Mala Amelie- Amélie et la métaphysique des tubes TITL (77 min)
18:30 Kino klub: Honey (97 min)
19:30 EpiC- Elvis Presley in Concert (96 min)
20:20 Kino klub: Stranac- L’etranger (122 min)
21:15 Sentimentalna vrijednost- Sentimental Value/Affeksjonsverdi (133 min)

Q Club - DJ Shone
2026-03-14 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)
40% popusta na odabrane boce žestokih pića od 22:00 do 23:30.
Rezerviraj svoj stol na vrijeme ovdje.
Info o rezervacijama možeš dobiti pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Koncert - Reel Problems
2026-03-14 21:00 - 23:00 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
U nastavku Serije koncerata novog hrvatskog jazza, u subotu, 14. ožujka, u kinu Urania, s početkom u 21 sat, nastupit će Reel Problems.
Kada je prije nekih deset godina ovaj bend počeo nastupati, bilo je jasno da se ”na sceni pojavilo nešto radikalno novo, istinski visokog dometa”, kako je zapisao veliki zaljubljenik, poznavalac i promicatelj jazza Saša Drach. Otad je njihova muzika postajala sve kompleksnija i sve neobičnija, sve ”problematičnija” i sve ljepša, a njihovi koncerti sve nepredvidljiviji i sve zabavniji. Njihov prvi i zasad jedini album ”A Bag of Problems” snimka je jednog takvog koncerta, održanog 1. travnja 2018. u klubu KCM u Zagrebu, a objavila ga je izdavačka kuća Pass the Hat Records 2019. godine. Uz zagrebačkog bubnjara Krunu Levačića, koji je oformio bend, Reel Problemse čine Ivar Roban Križić na kontrabasu, Luka Žužić na trombonu i Mario Bočić na tenor saksofonu, a u zadnje vrijeme i Nikola Vuković na trubi i džepnoj trubi.
Ulaz je slobodan.
Koncert Reel Problemsa u okviru programa Serija koncerata novog hrvatskog jazza sufinanciran je sredstvima Zaklade ”Kultura nova”, Hrvatskog društva skladatelja – ZAMP-a, Grada Osijeka i Osječko-baranjske županije.
Foto: Ana-Marija Koljanin

Sara i Jakov - Axmann Pub
2026-03-14 20:00 - 23:30 | Axmann pub, Kapucinska 26, Osijek, Hrvatska, 31000, Croatia (Local Name: Hrvatska)
Rezervacije stolova na 095 17 17 031.
Foto: Axmann Pub

Bure Bar - Let's Get Lost Tonight Saturday (DJ Pedja)
2026-03-14 20:00 - 23:30 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)
Popust na boce žestokih pića od 20:00 do 22:30.
Rezerviraj svoj stol na vrijeme ovdje.
Sve informacije o pivnici Bure Bar potražite ovdje.
Medijski pokrovitelj: Osijek.in
Pripremi se za nezaboravan izlazak!

Koncert - Prti Bee Gee
2026-03-14 20:00 - 22:00 | Oxygene, Županijska ul. 7, Osijek, Hrvatska, 3100, Croatia (Local Name: Hrvatska)
Osijek će 14. ožujka 2026. ponovno biti domaćin jednom od najprepoznatljivijih imena regionalne hip hop scene. U organizaciji kolektiva Koturaljke i Revolution, legendarni Prti Bee Gee nastupit će u Clubu Oxygene, gotovo deset godina nakon posljednjeg gostovanja u gradu.
Njihov povratak u Osijek dugo se iščekivao. Prti Bee Gee već desetljećima grade status kultnog imena underground rapa – poznati po sirovim tekstovima, prepoznatljivoj energiji i koncertima koji su daleko više od klasičnog nastupa. Njihovi live nastupi redovito stvaraju snažnu povezanost s publikom, a atmosfera koja prati njihove koncerte ostaje zapamćena dugo nakon posljednje pjesme.
Očekuje se večer ispunjena bezvremenskim hitovima, energičnim izvedbama i autentičnim zvukom koji je oblikovao regionalnu scenu i utjecao na mlađe generacije izvođača i publike.
Program večeri dodatno pojačava Nobru, koji će biti zadužen za warmup uz selekciju hip hop hitova i zagrijavanje publike prije glavnog nastupa. Nakon koncerta, energija se nastavlja uz Koturaljke rezidente koji preuzimaju after party u drum and bass stilu, garantirajući ples do ranih jutarnjih sati.
Ulaznice su dostupne putem Core Events sustava, a broj je ograničen. S obzirom na dug period od njihovog posljednjeg nastupa u Osijeku, očekuje se pojačan interes publike iz cijele regije.

Oratorij „Za Križen“
2026-03-14 19:30 - 21:00 | Župa Preslavnog Imena Marijina, Crkvena ulica 34, Osijek, Hrvatska, 31000, Croatia (Local Name: Hrvatska)
U subotu, 14. ožujka u 19:30 u crkvi Preslavnoga Imena Marijina u Osijeku održat će se oratorij „Za Križen“ Slavka Reljića, inspiriran istoimenom hvarskom procesijom pod zaštitom UNESCO-a i starim korizmenim napjevima. Djelo izvodi Mješoviti zbor „Sveta Cecilija“ iz Jelse uz članove bratovštine, a riječ je o prvoj izvedbi u Osijeku i okolici.
Izvor: Đakovačko-osječka nadbiskupija

Mirna Košanin - Kafanica
2026-03-14 19:00 - 23:30 | Kafanica, restoran-noćni bar Kafanica, Osijek, Hrvatska, 31000, Croatia (Local Name: Hrvatska)
Za sve preuzete rezervacije uz ispunjenje uvjeta do 21:00 gratis hladna plata.
Rezervirajte svoj stol ovdje.
Info pozivom na +385 91 605 2339.
Sve informacije o restoranu i noćnom klubu Kafanica potražite ovdje.
Medijski pokrovitelj: Osijek.in

Osijek Kandit - Crnica
2026-03-14 18:00 - 20:00 | Športska dvorana Zrinjevac, Zrinjevac ul. 11, Osijek, Hrvatska, 31000, Croatia (Local Name: Hrvatska)
15. kolo Supersport HMNL
14. ožujak (subota)
18:00 sati
SD Zrinjevac
5€

Kino Urania – Subota, 14. ožujka 2026.
2026-03-14 16:30 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
16:45 Svadba (97 min)
17:00 Kino klub: Hajduk u Beogradu (113 min)
18:30 Nevjesta!- The Bride (126 min)
19:00 Kino klub: Posljednji viking- Den sidste viking (116 min) PREMIJERA
21:00 koncert quintet Reel Problems
21:10 Kino klub: Privatni život- A private Life (103 min)

SuperSport Hrvatska nogometna liga: Osijek - Gorica
2026-03-14 15:00 - 17:00 | Opus Arena, Ul. Josipa Jurja Strossmayera 126b, Osijek, Hrvatska, Croatia (Local Name: Hrvatska)
Utakmica 26. kola SuperSport Hrvatske nogometne lige.
Foto: NK Osijek

Pričaonica za djecu - "Palčica"
2026-03-14 11:00 - 13:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
S proljetnim vremenom bude se i aktivnosti, a Pričaonice za djecu samo nastavljaju i intenziviraju svoj bajkoviti ritam!
U subotu, 14. ožujka s početkom u 11.00 sati u Dvorani Franjo Krežma Tim bajke priprema vam novu Pričaonicu, a ovaj put pričaju nam priču o Palčici.
Bajka govori o maloj djevojčici veličine palca. Malena Palčica bila je znatiželjno dijete i jednog dana kreće u istraživanje svijeta koji je za nju bio zaista čaroban. Ali na tom putu, kao i u životu, susreće se s brojnim preprekama i problemima. Bilo u liku žabca, krta ili zimskog hladnog vremena od kojeg Palčici prijeti smrzavanje, nižu se nevolje koje Palčica svojom dobrotom i poštenjem savladava i na kraju za to bude nagrađena. U subotu prepustimo se svima nam poznatoj bajci o malenoj Palčici u kreativnoj energiji Tima bajke u kojem će nas kroz scensku igru i priču voditi glumci Hana Schӧnfeld i Grgur Grgić.
Palčica je nastala iz pera najpoznatijeg svjetskog pisca dječjih bajki Hansa Christiana Andersena koji je dječjoj književnosti i brojnim djetinjstvima podario neke od najpoznatiji bajki koje žive i predaju se – već tri stoljeća. ​Mala sirena, Snježna kraljica, Ružno pače, Princeza na zrnu graška, Carevo novo ruho i druge, velik broj kojih je do današnjeg dana, ostao nadahnuće za brojne animirane filmove, kazališna djela, balet, slike i skulpture.
A upravo će Andersenova bajka Carevo novo ruho biti nadahnuće za našu iduću Pričaonicu, u subotu, 28. ožujka s početkom u 11.00 sati.
Ulaz na pričaonice je slobodan.
Izvor/foto: Kulturni centar Osijek

MuayThai - Prvenstvo Hrvatske u tajlandskom boksu
2026-03-14 08:00 - 2026-03-15 22:00 | Dvorana Gradski vrt, Kneza Trpimira 23, Osijek, Hrvatska
Ovog vikenda u Osijeku održava se Prvenstvo Hrvatske u Muay Thaiju, koje okuplja najbolje borce iz klubova diljem zemlje. Tijekom dva dana publika će moći gledati niz atraktivnih borbi u različitim kategorijama.

Izvor/foto: Zajednica osječkog sporta

Boccia turnir
2026-03-14 08:00 - 2026-03-15 20:00 | Športska dvorana Jug 2, Športski objekti Jug II Osijek, Osijek, Hrvatska, 31000, Croatia (Local Name: Hrvatska)
1. kolo Prvenstva RH u Boccia natjecanju.

Izvor/foto: Zajednica osječkog sporta

Q Club - Q All The Way Petak (DJ Khan)
2026-03-13 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)
40% popusta na žestoka pića cijelu noć.
Rezerviraj svoj stol na vrijeme ovdje.
Info o rezervacijama možeš dobiti pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Bure Bar - Program tvog kompjutera Friday (DJ Andy Boy)
2026-03-13 20:00 - 23:30 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)

Predstava - Muškarci.hr
2026-03-13 20:00 - 22:00 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
Kroz brojne situacije iz svakodnevnog života, glumci će progovoriti o frustracijama i izazovima s kojima se muškarci susreću u odnosima sa ženama. Kako sami kažu:
“Odlučili smo predstavom reći pravu istinu o ženama, ali prije svega o nama samima… jer nama muškarcima kod žena je važna samo jedna stvar — ljubav.”
Predstava se hrabro hvata u koštac sa stereotipima, secira muške komplekse i na komičan način preispituje odnose među spolovima, garantirajući publici večer punu iskrenog smijeha i prepoznavanja.
🎭 U predstavi nastupaju: Boris Svrtan, Goran Grgić, Amar Bukvić i Andrej Dojkić
📅 13.3. u 20:00
📍 Kino Urania, Osijek
⏱️ Trajanje: 120 min
🎟️ Ulaznice online:👉 https://www.entrio.hr/event/muskarcihr-30106

Kafanica - Boemsko večer (Sinners Band)
2026-03-13 19:00 - 23:30 | Kafanica, restoran-noćni bar Kafanica, Osijek, Hrvatska, 31000, Croatia (Local Name: Hrvatska)
Čašćenje gostiju rakijom do 22:00.
Za sve preuzete rezervacije uz ispunjenje uvjeta do 21:00 gratis hladna plata.
Rezervirajte svoj stol ovdje.
Info pozivom na +385 91 605 2339.
Sve informacije o restoranu i noćnom klubu Kafanica potražite ovdje.
Medijski pokrovitelj: Osijek.in

Javna panel-tribina „Okusi budućnosti iz Slavonije"
2026-03-13 13:00 - 16:30 | Prehrambeno – tehnološki fakultet Osijek, Ulica Franje Kuhača 18, Osijek, Hrvatska, Croatia (Local Name: Hrvatska)
Javna panel-tribina „Okusi budućnosti iz Slavonije: inovacije, tehnologije i tradicija u jednom“ održat će se u petak, 13. ožujka 2026. godine, s početkom u 13.00 sati u Vijećnici Prehrambeno-tehnološkog fakulteta Osijek, Franje Kuhača 18, Osijek.
Na tribini će se govoriti o suvremenim trendovima u proizvodnji i konzumaciji hrane, nutritivnim aspektima te inovacijama i novim tehnologijama u prehrambenoj industriji, uz poseban naglasak na brendiranje slavonskih proizvoda digitalnim alatima i očuvanje tradicije na inovativan način. Raspravljat će se i o utjecaju gastronomije na turizam Slavonije i Baranje te potencijalu regije za održivi razvoj i tehnološki napredak, s ciljem povezivanja znanja, tradicije i inovacija te jačanja konkurentnosti i prepoznatljivosti naše regije.
O navedenim temama govorit će:
• prof. dr. sc. Marija Heffer, redovita profesorica Medicinskog fakulteta Osijek
• prof. dr. sc. Ines Banjari, prodekanica Prehrambeno-tehnološkog fakulteta Osijek
• Andreja Kovačević, mag. ing., voditeljica tvornice za preradu ribe tvrtke PP Orahovica d.o.o.
• dr. sc. Jelena Panak Balentić, mag. ing., vlasnica JES obrta za proizvodnju i preradu hrane
• Ivana Jurić, dipl. oec. direktorica Turističke zajednice Osječko-baranjske županije
• Josip Mihaljević, el. ing. direktor tvrtke Eko-jazo d.o.o.
Moderatorica tribine bit će prof. dr. sc. Mirna Habuda-Stanić, redovita profesorica Prehrambeno-tehnološkog fakulteta Osijek.

Izvor/foto: Prehrambeno-tehnološki fakultet Osijek
